Diari Oficial de la Generalitat Valenciana


Sumari del DOGV 4584, del 10-09-2003 (2003/9849)

DECRET 170/2003, de 5 de setembre, del Consell de la Generalitat, pel qual es crea un Col·legi Públic d'Educació Infantil i Primària en Alcalà de Xivert-Alcossebre, per desglossament del Col·legi Públic Comarcal d'Alcalà de Xivert.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4584

Data del DOGV
:   10-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9849


Data del document
:   05-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Alcalà de Xivert
    * centre d'ensenyament
    * ensenyament públic

DECRET 170/2003, de 5 de setembre, del Consell de la Generalitat, pel qual es crea un Col·legi Públic d'Educació Infantil i Primària en Alcalà de Xivert-Alcossebre, per desglossament del Col·legi Públic Comarcal d'Alcalà de Xivert. [2003/X9849]
  
La projecció de les dades censals va aconsellar modificar les previsions inicials del Mapa Escolar de la Comunitat Valenciana i incloure la creació d'un nou centre docent en Alcalà de Xivert, que es va identificar amb el codi 12N00099.
  
L'Ajuntament d'Alcalà de Xivert, per mitjà d'acord adoptat en sessió plenària celebrada el 5 de juny de 2002, va posar a disposició de la Conselleria de Cultura i Educació una parcel·la de 5.000 m2, situada en el camí de la Mola i carrer d'Irta, per a la construcció d'un nou centre d'Educació Primària que es correspon amb el previst en el Mapa Escolar. Este sòl va ser acceptat per Resolució d'11 de juny de 2002, del conseller de Cultura i Educació. Tot això, en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
La Societat Mercantil Construccions i Infraestructures Educatives de la Generalitat Valenciana, SA (CIEGSA) ha gestionat la construcció de l'edifici escolar que s'adequa a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyances de Règim General no Universitari, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
El Consell Escolar Municipal, l'Ajuntament d'Alcalà de Xivert i la Direcció Territorial de Cultura i Educació de Castelló han emés el seu posicionament favorable perquè al centre s'assigne, des de la seua creació, la denominació específica pròpia de la Mola, en aplicació del que establixen l'article 13 de la Llei Orgànica 8/1985, de 3 de juliol, Reguladora del Dret a l'Educació, i l'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
El Registre de Centres Docents de la Comunitat Valenciana ha certificat que no hi ha cap centre denominat la Mola en Alcalà de Xivert.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 5 de setembre de 2003,
  
DECRETE
  
Article 1
  
Es crea, per desglossament del Col·legi Públic Comarcal d'Alcalà de Xivert, codi 99879638, el següent centre docent:
  
Província: Castelló
  
Localitat: Alcalà de Xivert ?Alcossebre
  
Denominació: Col·legi Públic d'Educació Infantil i Primària la Mola
  
Codi: 29620398
  
Titular: Generalitat
  
Adreça: C/ la Mola, s/n.
  
Composició: 3 unitats d'Educació Infantil i 6 d'Educació Primària
  
Capacitat: 75 llocs escolars d'Educació Infantil i 150 d'Educació Primària
  
Article 2
  
1. El centre nou iniciarà les seues activitats el curs escolar 2003/04.
  
2. La seua composició i nombre d'unitats s'indiquen en l'article anterior.
  
3. Els llocs de treball del centre seran els següents:
  
- 4 d'Educació Infantil
  
- 6 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Educació Física
  
- 1 d'Educació Primària, Música
  
- 1 d'Educació Especial, Pedagogia Terapèutica
  
4. Impartirà el programa d'educació bilingüe d'Ensenyança en Valencià (PEV).
  
Article 3
  
1. En el curs escolar 2003/2004 el Col·legi Públic Comarcal d'Alcalà de Xivert, codi 24273779, queda configurat amb 6 unitats d'Educació Infantil i 12 d'Educació Primària.
  
2. Els llocs de treball del centre seran els següents:
  
- 7 d'Educació Infantil
  
- 12 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 1 d'Educació Primària, Música
  
- 1 d'Educació Especial, Pedagogia Terapèutica
  
- 1 d'Educació Especial, Audició i Llenguatge
  
3. Impartirà el programa d'educació bilingüe d'Ensenyança en Valencià (PEV).
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva en el Col·legi Públic Comarcal d'Alcalà de Xivert que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2.112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.
  
Tercera
  
El director territorial de Cultura i Educació de Castelló nomenarà l'equip directiu del centre, de conformitat amb el que establix l'article 17.3) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2003/2004.
  
València, 5 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS